Universitatea ”Alexandru Ioan Cuza” – Iași

Facultatea de Teologie ”Dumitru Stăniloae” – Iași

Domeniul Teologie Sistematică - Morală

Teză de doctorat

 Conștiință și intenționalitate

Dimensiunea ontologică și fenomenologică a conștiinței

la Dumitru Stăniloae și Jean-Luc Marion

Coordonator științific: Doctorand:

Prof. univ.dr. pr. Gheorghe Popa Pr. Isai Mihai Daniel

* Iași, 2019 -

Contents

[INTRODUCERE 4](#_Toc14715447)

[Prolegomene: *conștiință* și *intenționalitate* 11](#_Toc14715448)

[PARTEA I 16](#_Toc14715449)

[ELEMENTE PATRISTICE ÎN FENOMENOLOGIA LUI J.L. MARION. O EVALUARE DIN PERSPECTIVA TEOLOGIEI PĂRINTELUI STĂNILOAE 16](#_Toc14715450)

[**I.1. Influența gândirii Sf. Dionisie Areopagitul asupra fenomenologiei lui Marion** 16](#_Toc14715451)

[1.1. Elemente introductive 16](#_Toc14715452)

[1.2. Distanța ca interval al răspunsului 19](#_Toc14715453)

[1.3. Ierarhia dionisiană – ca *mediere nemijlocită* la Marion 24](#_Toc14715454)

[1.4. *A treia cale* ca depășire a predicației 26](#_Toc14715455)

[1.5. *A treia cale* ca fenomen saturat 28](#_Toc14715456)

[1.6. Receptarea teologiei dionisiene în Occident 30](#_Toc14715457)

[1.7. O evaluare din perspectiva teologiei părintelui Stăniloae 36](#_Toc14715458)

[**I.2. Sf. Grigorie de Nyssa – în fenomenologia lui Marion** 43](#_Toc14715459)

[2.1. Apofatismul Sf. Grigorie de Nyssa 43](#_Toc14715460)

[2.2. *Kenoză* și *Întrupare* la Sf. Grigorie de Nyssa 48](#_Toc14715461)

[2.3. *Eros* și *agape* la Sf. Grigorie de Nyssa 53](#_Toc14715462)

[2.4. Idolii mentali și *epactasis* în fenomenologia lui Marion 58](#_Toc14715463)

[2.5. Fenomenologia ca vector spre apofatismul teologic 64](#_Toc14715464)

[2.6. O evaluare din perspectiva teologiei părintelui Stăniloae 67](#_Toc14715465)

[**I.3 Fer. Augustin în lectura lui Jean-Luc Marion** 70](#_Toc14715466)

[3.1 *Confessio* ca depășire a metafizicii și cunoaștere autentică de sine 70](#_Toc14715467)

[3.2. Memorie - uitare, intuiție - cugetare. 73](#_Toc14715468)

[3.3. *Cogitatio* și *vita beata* 75](#_Toc14715469)

[3.4. De la adevărul logic la Adevărul existențial 77](#_Toc14715470)

[3.5. Voința, iubirea și harul 81](#_Toc14715471)

[3.6. O evaluare din perspectiva teologiei părintelui Stăniloae 86](#_Toc14715472)

[**I.4. Voința gnomică la Sf. Maxim Mărturisitorul și receptarea ei fenomenologică** 91](#_Toc14715473)

[4.1. Voința naturală și voința gnomică la Sf. Maxim 91](#_Toc14715474)

[4.2. Voința gnomică în interpretarea lui Marion 94](#_Toc14715475)

[4.3. Structura intențională a voinței 96](#_Toc14715476)

[4.4. O evaluare din perspectiva teologiei părintelui Stăniloae 100](#_Toc14715477)

[PARTEA II 104](#_Toc14715478)

[DIMENSIUNEA ONTOLOGICĂ ȘI FENOMENOLOGICĂ A CONȘTIINȚEI LA 104](#_Toc14715479)

[D. STĂNILOAE ȘI J.L.MARION 104](#_Toc14715480)

[**II.1 Dimensiunea ontologică a conștiinței la Părintele Dumintru Stăniloae** 104](#_Toc14715481)

[**II.1.1. Conștiință și intenționalitate în teologia părintelui Stăniloae** 104](#_Toc14715482)

[1.a. Conștiință și intenționalitate 104](#_Toc14715483)

[1.b. Conștiință și alteritate 106](#_Toc14715484)

[1.c. Eșecul intenționalității și alteritatea 109](#_Toc14715485)

[1.d. Forme paradoxale de intenționalitate: evenimentul, idolul, trupul și icoana 113](#_Toc14715486)

[d.1. Evenimentul 113](#_Toc14715487)

[d.2 Idolul 115](#_Toc14715488)

[d.3 Trupul 116](#_Toc14715489)

[d.4 Icoana 120](#_Toc14715490)

[1.e. Restaurarea intenționalității și demnitatea alterității 122](#_Toc14715491)

[**II.1.2. Teologia chipului – temei ontologic al conștiinței intenționale** 127](#_Toc14715492)

[2.a. Omul - chip al lui Dumnezeu 127](#_Toc14715493)

[2.b. Atracția infinitului ca formă de manifestare a conștiinței intenționale 130](#_Toc14715494)

[2.c. Forme de intenționalitate: rațiunea, voința liberă și iubirea 131](#_Toc14715495)

[2.d. Întruparea ca restaurare a intenționalității după comuniune 136](#_Toc14715496)

[2.e. Virtuțile teologice – impulsuri harice pentru actualizarea intenționalității conștiinței 137](#_Toc14715497)

[**II.1.3. Teologia euharistică a darului și edificarea conștiinței intenționale** 140](#_Toc14715498)

[3.a. Viața, lumea și semenii ca dar 140](#_Toc14715499)

[3.b. Darurile necreate – intenționalitate a iubirii treimice 144](#_Toc14715500)

[3.c. Jertfa lui Hristos – darul iubirii răstignite 149](#_Toc14715501)

[3.d. Taina Euharistiei – izvor de viață duhovnicească pentru conștiința intențională 151](#_Toc14715502)

[3.e. Sfintele Taine: semne vizibile ale intenționalității invizibile 154](#_Toc14715503)

[3.f. Rugăciunea - ca intenționalitate asimptotică 160](#_Toc14715504)

[**II.2. Dimensiunea fenomenologică a conștiinței la J.L.Marion** 163](#_Toc14715505)

[**II.2.1. Conștiință și intenționalitate la J.L. Marion** 163](#_Toc14715506)

[1.a. Fenomenul și conștiința intențională 163](#_Toc14715507)

[1.b. Turnura fenomenologică și impactul ei asupra conștiinței intenționale 164](#_Toc14715508)

[1.c. Intenționalitate și intuiție 166](#_Toc14715509)

[1.d. Ego-ul și orizontul: două limite ale conștiinței intenționale 170](#_Toc14715510)

[1.e. Conștiința intențională și subiectul 172](#_Toc14715511)

[1.f. Intenționalitatea răsturnată 173](#_Toc14715512)

[1.g. Fenomene saturate exemplare: evenimentul, idolul, trupul și icoana 176](#_Toc14715513)

[g.1. Conștiința intențională și *evenimentul* 176](#_Toc14715514)

[g.2. Conștiința intențională și *idolul* 181](#_Toc14715515)

[g.3.Conștiința intențională și *trupul* 185](#_Toc14715516)

[g.4. Conștiința intențională și *icoana* 189](#_Toc14715517)

[1.h. Întruparea ca fenomen saturat 195](#_Toc14715518)

[**II.2.2. Conștiința intențională: de la metafizică la fenomenologie** 198](#_Toc14715519)

[2.a. Conceptul ca instrument al intenționalității obiectuale 198](#_Toc14715520)

[2.b. Depășirea metafizicii moderne 199](#_Toc14715521)

[2.c. Aporiile subiectului: ego-ul cartezian 202](#_Toc14715522)

[2.d. Conștiința de sine a subiectului între certitudine și zădărnicie 207](#_Toc14715523)

[2.e. Reducția erotică: o exigență a conștiinței de sine 208](#_Toc14715524)

[2.f. Problema onto-teologiei la J.L.Marion 211](#_Toc14715525)

[2.g. Depășirea onto-teologiei pe calea apofatismului răsăritean 219](#_Toc14715526)

[2.h. Conștiința intențională și manifestarea ei în viața practică 221](#_Toc14715527)

[**II.2.3. Conștiință și intenționalitate în orizontul fenomenologiei darului** 226](#_Toc14715528)

[3.a. Dar, dăruitor, *adonat* 226](#_Toc14715529)

[3.b. Suspendarea reciprocității 229](#_Toc14715530)

[3.c. Sacrificiul și iertarea 232](#_Toc14715531)

[3.d. Receptivitatea subiectului 235](#_Toc14715532)

[3.e. O fenomenologie a invizibilității darului 239](#_Toc14715533)

[3.f. Dimensiunea hristocentrică a darului 242](#_Toc14715534)

[3.g. Fenomenalitatea euharistică a darului 244](#_Toc14715535)

[3.h. Conștiința intențională și realitatea credinței 247](#_Toc14715536)

[3.i. Conștiință și intenționalitate în orizontul Sfintelor Taine 250](#_Toc14715537)

[PARTEA A III-A 256](#_Toc14715538)

[VALORIFICAREA TEOLOGICĂ A POSIBILITĂȚILOR FENOMENOLOGIEI 256](#_Toc14715539)

[**III.1. Intenționalitate și contraintenționalitate – necesitatea dialogului** 256](#_Toc14715540)

[1.1. Conștiință, intuiție și intenționalitate la Stăniloae și Marion 256](#_Toc14715541)

[1.2. Paradoxul – ca intenționalitate non-obiectivabilă 261](#_Toc14715542)

[1.3. Fenomenul saturat, apofatismul și intenționalitatea răsturnată 266](#_Toc14715543)

[**III.2. Limitele ontologiei în gândirea părintelui Stăniloae și a lui J.L.Marion** 274](#_Toc14715544)

[2.1. Ontologia monistă o negare a intenționalității supraființiale 274](#_Toc14715545)

[2.2. Intenționalitatea Logosului - adevărata transcendență a *Dasein*-ului 278](#_Toc14715546)

[2.3. *Substantia*, pluralitatea treimică și posibilitatea intenționalității spre comuniune 286](#_Toc14715547)

[**III.3. Teologia trinitară - matrice universală pentru fenomenologia iubirii** 291](#_Toc14715548)

[3.1. Intenționalitatea văzută în transparența darului 291](#_Toc14715549)

[3.2*. Eros* și *agape* – ca intenționalitate spre comuniune 297](#_Toc14715550)

[**III.4. Actualitatea reflecției teologice și fenomenologice** 305](#_Toc14715551)

[4.1. Actualitatea reflecției teologice și fenomenologice la J.L. Marion 305](#_Toc14715552)

[4.2. Potențialitățile teologiei părintelui Dumitru Stăniloae 309](#_Toc14715553)

[CONCLUZII 313](#_Toc14715554)

[BIBLIOGRAFIE 318](#_Toc14715555)

Rezumat

Subiectul tezei de față gravitează în jurul ideii de intenționalitate a conștiinței care are o dublă valență: o intenționalitate a cugetării orientată spre cunoașterea obiectivă, care a dezvoltat în modernitate spiritul cercetării științifice, și o intenționalitate a iubirii specifică relațiilor intersubiective. Iubirea, ca expresie a intenționalității conștiinței, în relațiile interpersonale, supusă metodei reducției erotice, devine la Marion o grilă de lectură a întregii existențe umane. Părintele Stăniloae consideră că intenționalitatea spre comuniune a conștiinței este o expresie a chipului lui Dumnezeu din om[[1]](#footnote-1). Ontologic, chipul constituie o tindere continuă a ființei umane după realizarea chemării sale, adică după realizarea asemănării cu Dumnezeu. Marion va contura o fenomenologie a iubirii bazată pe Revelația trinitară, iar părintele Stăniloae este cunoscut ca un teolog al iubirii, un teolog al Sfintei Treimi, pentru că se raportează la Aceasta ca la sursa supremă a comuniunii și a iubirii.

Teza este structurată pe trei mari părți: **prima parte** analizează influența scrierilor Sf. Dionisie Areopagitul, a Sf. Grigorie de Nyssa, Fer. Augustin și Sf. Maxim Mărturisitorul asupra fenoemnologiei și teologiei lui Jean-Luc Marion. La fiecare dintre aceste capitole am realizat și o evaluare din perspectiva teologiei părintelui Stăniloae. Cercetarea de față analizează deschiderile fenomenologiei spre teologie, dar în același timp și situarea teologiei răsăritene în contextul cultural actual.

Sf. Dionisie Areopagitul se află în atenția ambilor autori, pentru că teologia sa este o sursă imporantă în dezbaterea postmodernă. Deconstructivismul lui Derrida cu privire la „teologia negativă” este combătut de către gânditorul francez prin recursul său la cea de *a treia cale*, specifică apofatismului dionisian, o cale a rugăciunii și doxologiei aduse lui Dumnezeu. Întoarcerea la *lucrurile însele* pentru fenomenologie se poate traduce în teologie ca o întoarcere la spiritualitate, la trăirea lui Dumnezeu pe calea îndumnezeirii omului.

Clarificările Sf. Grigorie de Nyssa cu privire la creșterea infinită în Dumnezeu prin epectaze și conceptul de *Infinit personal* au menirea de a indica o alternativă la conceptul filosofic de infinit, apărut în metafizica modernă prin Descartes. Opera *Confesiuni* a Fer. Augustin reflectă un dialog direct cu Dumnezeu, menit să evite idolatria conceptuală. Preocuparea omului după *vita beata* ne indică faptul că acesta este însetat să dăinuie, de aceea fericirea devine sinonimă cu relația de comuniune cu Dumnezeu. Concepția Sf. Maxim Mărturisitorul cu privire la voința gnomică ne indică faptul că păcatul a adus o alunecare a liberei voinței de la bine la rău, încât prin *filautia*, iubirea de sine, ființa umană ratează roadele întâlnirii cu Dumnezeu și cu semenii, adică propria sa chemare ontologică spre comuniune.

**Partea a doua** constituie o analiză a dimensiunii ontologice a conștiinței la Părintele Stăniloae și a dimensiunii fenomenologice a conștiinței la J.L.Marion. Analiza conștiinței la teologul român am orientat-o în direcția fenomenului saturat sau a celor patru tipuri de paradoxuri prezente la fenomenologul francez pentru a-i situa într-un dialog comparativ. Chipul lui Dumnezeu din om constituie elementul ontologic de orietare a conștiinței spre comuniune, de aceea i-am acordat o atenție deosebită într-un întreg capitol. În încheierea analizei teologiei părintelui Stăniloae am recurs la un capitol în care intenționalitatea conștiinței este pusă în relație cu teologia darului, pentru a ne putea situa iarăși în dialog cu fenomenologia darului la Marion. În ceea ce privește fenomenologia și teologia lui Marion, am parcurs, în această parte a doua, elemente de fenomenologie husserliană și heideggeriană, am făcut referire la turnura teologică a fenomenologiei franceze. Un accent deosebit am pus pe evidențierea rolului celor patru fenomene saturate: evenimentul, idolul, trupul și icoana pentru a sublinia faptul că acestea nu se supun categoriilor filosofice de cantitate, calitate, relație și modalitate.

Conceptul de „fenomen saturat”[[2]](#footnote-2) la Marion poate fi explicat la Stăniloae prin ideea de paradox. Fenomenologul francez deschide câmpul fenomenalității, făcând dreptate fenomenelor Revelației, care erau excluse din cercetarea de timp obiectiv, supusă condițiilor de posibilitate. Abundența prezenței și dăruirii lui Dumnezeu nu poate fi supusă unor condiții de posibilitate raționale ale omului, de aceea rolul fenomenologiei este acela de a lăsa fenomenele de tipul Revelației să se „arate” în timpul și spațiul nostru istoric. Este poate pentru prima dată în cultura europeană, de după criza modernității, când ființa umană pornește de la premisa că în fața fenomenului saturat sau a paradoxului trebuie să devină receptiv și că propria sa rațiune este limitată, neputând cuprinde ceea ce se arată în ceea ce se dă. Cu alte cuvinte, rațiunea este eliberată de tentația de a „poseda” darul excluzând Dăruitorul.

 În capitolul al doilea din această parte am avut în atenție depășirea metafizicii carteziene, prin descentrarea operată de metoda reducției erotice asupra ego-ului. De asemenea, am avut în atenție depășirea unei forme de idolatrie conceptuală rezumată de Heidegger în sintagma onto-teologie. Această construcție face din Dumnezeu un simplu concept abstract, cu rol de *causa sui* sau de fundament al lumii, fără ca să aibă vreo manifestare existențială. Depășirea acestei dileme metafizice se realizează prin resursele apofatismului răsăritean, în care, întâlnirea omului cu Dumnezeu presupune îndumnezeirea, adică unirea cu Dumenzeu și comuniunea fericită.

Capitolul al treilea are în atenție fenomenologia darului și parcurge o serie de etape în care darul capătă o transparență specifică dialogului interpersonal. Marion analizează relația dăruitor, dar, *adonat* (subiect receptiv), apoi acordă o atenție deosebită ideii de suspendare a reciprocității în care iubirea vrăjmașilor, sacrificiul și iertarea capătă rol central. Darul capătă în relația dintre dăruitor și *adonat* o transparență care se transformă în relație spirituală. De la acest nivel a transparenței darului, Marion va trece la o analiză teologică a dimensiunii hristocentrice a darului și la fenomenalitatea euharistică a darului. Totodată, pentru Marion, Sfintele Taine au o fenomenalitate care indică transparența darului.

**Partea a treia** a lucrării de față are în atenție o dimensiune comparativă și de valorificare a elementelor de fenomenologie în spațiul teologiei actuale. Primul capitol este axat pe relația dintre intuiție și intenționalitate, la care se adaugă conceptul de contraintenționalitate ca aprofundare a dialogului subiectelor. Fenomenul saturat sau paradoxul este văzut ca o intenționalitate răsturnată, adică ca o afirmare categorică a persoanei, care refuză constituirea ca obiect.

Al doilea capitol tratează probleme de ontologie, în care este subliniată ratarea înțelegerii Revelației creștine din cauza ontologiei moniste de sorginte filosofică antică, în care demiurgul este un simplu organizator al materiei, iar nu un creator situat în afara lumii, supraființial, așa cum îl vede Sf. Dionisie Areopagitul. Un alt element de ontologie este în relație cu filosofia heideggeriană, în care Întruparea Logosului este văzută de ambii autori ca fiind adevărată transcenență a *Dasein*-ului (subiectul în devenire). În finalul capitolului am reliefat un element de critică a filosofiei kantiene, formulat de Marion asupra conceptului de *substantia*, prin care Kant ratează înțelegerea și valorificarea pluralității treimice, fundamentul iubirii creștine.

Capitolul al treilea constituie o analiză asupra pluralității treimice ca matrice pentru o fenomenologie a iubirii. Intenționalitatea spre comuniune este văzută în transparența darului. Există o transparență a creației în raționalitatea ei, așa cum există și o transparență a persoanei văzută în potențialitățile unui dialog nesfârșit cu Infinitul Personal, adică cu Dumnezeu. Partea a doua a acestui capitol gravitează tot în jurul noțiunii de iubire, văzută a *eros* și *agape,* în același timp, iar nu văzute în mod separat. Ultimul capitol din partea a treia tratează despre actualitatea reflecției teologice și fenomenologice în spațiul cultural european și despre posibila contribuție a teologiei și mai ales a spiritualității răsăritene.

Toate aceste exemple ale dialogului dintre fenomenologia franceză și teologia răsăriteană, continuatoarea teologiei și spiritualității Sfinților Părinți, pe care le-am schițat până aici, au menirea de a sublinia contribuția acestei cercetări. Discursul teologic este valorificat din nou în cultura europeană. Fenomenologia a deschis teologiei o nouă cale spre dialog. Teologia răsăriteană alimentată și dublată pe tot parcursul istoriei sale de spiritualitate, adică de trăirea unirii cu Dumnezeu pe calea rugăciunii, devine în contextul postmodernității un partener de dialog viabil. Pentru Marion, sfântul este adevărata alteritate care actualizează chipul din om a lui Dumnezeu, iar icoana constituie privirea din invizibil, care ne adresează o chemare spre asemănarea cu prototipul ei. Fața sau chipul are o deschidere infinită, pentru că e de fapt interfața potențialităților infinite ale persoanei în relația de comuniune cu Dumnezeu și cu alte persoane.

În contextul unui asemenea interes manifestat față de opera fenomenologului francez, în spațiul cultural românesc, care nu este doar filosof, ci și teolog, cercetarea de față se situează în prelungirea a ceea ce s-a realizat până astăzi, în acest domeniu, și constituie o noutate pentru teologia românească, deoarece pune față în față pe cel mai mare teolog român, Părintele Dumitru Stăniloae cu fenomenologul francez Jean-Luc Marion. Acesta din urmă a fost discipol al marilor teologi apuseni, din curentul *nouvelle théologie,* cu care Părintele Stăniloae s-a aflat, la vremea sa, într-un viu dialog. Lucrarea își propune să evidențieze importanța valorificării teologiei patristice în contextul postmodernității și să reliefeze actualitatea acestor scrieri în dezbaterea filosofică și teologică actuală. Recursul la Sfinții Părinți, în mod special la Sf. Dionisie Areopagitul și Sf. Grigorie de Nyssa, devine o sursă de depășire a ceea ce Marion va numi idolatria conceptuală a metafizicii și a teologiei naturale, denunțată permentat de teologia răsăriteană și mai ales de către părintele Stăniloae.

# BIBLIOGRAFIE SELECTIVĂ

 **Surse primare**

**Cărți**:

1. Marion, Jean-Luc - *God without being*, Translated by Thomas Carlson, with a Foreword by David Tracy, (Chicago: The University of Chicago Press, 1991).
2. Jean-Luc Marion, *On Descartes’Metaphisical Prism. The Constitution and the Limits of Onto-theo-logy in Cartesian Thought*, Traslated by Jeffrey L. Kosky, The University of Chicago Press, Chicago and London, 1999.
3. Marion, Jean-Luc - *Idolul și distanța*, traducere din franceză de Tinca Prunea Bretonnet și Daniela Pălășan, Control științific Cristian Ciocan, Humanitas, București, 2007.
4. Marion, Jean-Luc - *În Plus. Studii asupra fenomenelor saturate*, Traducere Ionuț Biliuță, Deisis, Sibiu, 2003.
5. Marion, Jean-Luc - *Vizibilul și revelatul, teologie, metafizică și fenomenologie*, Traducere Maria Cornelia Ică jr., Deisis, Sibiu, 2007.
6. Marion, Jean-Luc - *Crucea vizibilului. Tablou, televiziune, icoană - o privire fenomenologică*, traducere și postfață Mihail Neamțu, Cuvânt înainte: diac. Ioan I. Ică jr, Deisis, Sibiu, 2000.
7. Marion, Jean-Luc - *In the Self’s place. The approach of Saint Augustine*, translated by Jefferey L Kosky, Stanford University Press, Stanford, California, 2012.
8. Marion, Jean-Luc - *Certitudini negative*, traducere românească Maria Cornelia Ică-jr, Deisis, Sibiu, 2013.
9. Marion, Jean-Luc - *Essential Writings*, Edited by Kevin Hart, (New York: Fordham University Press, 2013).
10. Marion, Jean-Luc - *Fenomenul Erosului, Șase meditații*, Traducere Maria-Cornelia Ică jr, Prezentare Ioan Ică jr., Deisis, Sibiu, 2004.
11. Marion, Jean-Luc - *Fiind dat. O fenomenologie a donației,* Traducere Maria-Cornelia și Ioan I. Ică jr, Deisis, Sibiu, 2003.
12. Jean Luc Marion, *The Reason of the Gift*, Translated by Stephen E. Lewis, Published by University of Virginia Press, 2011.
13. Marion, Jean-Luc - *Despre raționalitatea revelației și iraționalitatea cedincioșilor*, Traducere Maria Cornelia, Ică jr., Deisis, Sibiu, 2014.
14. Marion, Jean-Luc - *Givenness & Revelation*, Traslated by Stephen E. Lewis, Oxford University Press, Oxford, 2016.
15. Marion, Jean-Luc - *Prolegomene la caritate*, traducere Marius Boldor, Editura Galaxia Gutenberg, 2015.
16. Stăniloae, Dumitru - *Ascetica și Mistica Ortodoxă*, Vol. I, Editura Deisis, Mănăstirea SF. Ioan Botezătorul, Alba Iulia, 1993.
17. Stăniloae, Dumitru - *Ascetica și Mistica Ortodoxă*, Vol. II, Editura Deisis, Mănăstirea SF. Ioan Botezătorul, Alba Iulia, 1993.
18. Stăniloae, Dumitru - *Iisus Hristos sau restaurarea lumii*, Editura Omniscop, Ediția a II-a, Craiova, 1993.
19. Stăniloae, Dumitru - *Teologie Dogmatică Ortodoxă 1*, Ediția a II-a, Editura Institutului Biblic și de Misiune al Bisericii Ortodoxe Române, București, 1996.
20. Stăniloae, Dumitru - *Teologie Dogmatică Ortodoxă 2*, Ediția a II-a, Editura Institutului Biblic și de Misiune al Bisericii Ortodoxe Române, București, 1997.
21. Stăniloae, Dumitru - *Teologie Dogmatică Ortodoxă* 3, Ediția a II-a, Editura Institutului Biblic și de Misiune al Bisericii Ortodoxe Române, București, 1997.
22. Stăniloae, Dumitru - *Studii de Teologie Dogmatică Ortodoxă*, Editura Mitropoliei Olteniei, Craiova, 1990.
23. Stăniloae, Dumitru - *Din Istoria isihasmului în Ortodoxia Română*, Studiu, introduceri și traducere Pr Prof. dr. Dumitru Stăniloe, Membru al Academiei Române, Editura Scripta, București, 1992.
24. Stăniloae, Dumitru - *Viața și învățăturile Sfântului Grigorie Palama*, Ediția a II-a, Editura Scripta, București, 1993.
25. Stăniloae, Dumitru - *Chipul nemuritor al lui Dumnezeu*, Vol. I, Editura Cristal, București, 1995.
26. Stăniloae, Dumitru - *Iubirea creștină*, postfaţă de Sandu Frunză, Editura Porto-Franco, Galați, 1993.
27. Stăniloae, Dumitru - *Reflecții despre spirtualitatea poporului român*, Editura Elion, București, 2002.
28. Stăniloae, Dumitru - *Iisus Hristos lumina lumii și îndumnezeitorul omului*, Editura Anastasia, 1993.
29. Stăniloae, Dumitru - Prefață la *Filocalia,* vol. IV, ediția a II-a, traducere, introducere și note Preot Prof. Dumitru Stăniloae, Editura Harisma, București, 1994.
30. Stăniloae, Dumitru, *Spiritualitatea și comuniune în liturghia ortodoxă*, Ediția a II-a, Editura Institutului Biblic și de misiune al Bisericii Ortodoxe Române, București, 2004
31. Stăniloe, Dumitru - *Sfânta Treime sau la început a fost iubirea*, ediția a III-a, Editura Institutului Biblic și de Misiune Ortodoxă, București, 2012.

**Articole:**

1. Jean Luc Marion, „Les deux volontés du Christ selon saint Maxime le Confesseur”, in *Resurrection*.
2. Jean-Luc Marion, „Presence et distance”, *Resurrection* nr. 46/ 1er trimestre, 1975.
3. Jean-Luc Marion, „L’exactitude de l’Ego”, *Les Études Philosophiques*, Jan, 1, 1987.
4. Jean-Luc Marion, „Le sujet en dernier appel”, *Revue de Métaphysique et de Morale*, No.1, 96e Année, A propos de réduction et donation, de Jean-Luc Marion (Janviers-Mars), 1991.
5. Jean-Luc Marion, „Réponses à quelques questions”, *Revue de Métaphysique et de Morale*, 96e Année, No. 1, A propos de réduction et donation, de Jean-Luc Marion, Janvier-Mars 1991.
6. Jean-Luc Marion, „La raison du don”, *Philosophie*, 3, No 78, 2003.
7. Jean-Luc Marion, „*Mihi magna quaestio factus sum*: The Privilege of Unknowwing”, *The Journal of Religion*, Vol. 85, No.1, January, 2005.
8. Jean-Luc Marion, „L’irréductible”, *Critique*, n. 704-705, 1, 2006.
9. Jean-Luc Marion, „De Descartes à Augustin: un parcours Philosophique. Entretien avec Jean-Luc Marion, propos recueillis par Michaël Fœssel, et Olivier Mongin”, in *Esprit*, 2009.
10. Jean-Luc Marion, „Dercartes hors sujet”, *Les Études philosophiques*, n.88, 1, 2009.
11. Jean-Luc Marion, „Resting, Moving, Loving: The Access to the Self according to Saint Augustin”, in *Journal of Religion*, Vol. 91, Nr.1, (January 2011).
12. Jean-Luc Marion, „Remarques sur quelques remarques”, *Recherches de Science Religieuse*, Tome 99, 4, 2011.
13. Jean-Luc Marion, „Remarque sur l’origine philosophique de la donation (Gegebenheit)”, *Les Études philosophiques*, 1, No. 100, 2012.
14. Jean-Luc Marion, „La donation, dispende du Monde”, *Philosophie*, n. 118, 3, 2013.
15. Jean-Luc Marion, Laurence Devillairs, „Foi et raison”, *Études*, 2, février , 2014.
16. Jean-Luc Marion, „Seeing, or Seeing Oneself Seen: Nicholas of Cusa’s Contribution in *De vision Dei*”, The *Journal for Religion*, 96, No.3, July, 2016.
17. Dumitru Stăniloae, „Iisus Hristos ca Prototip al icoanei Sale”, în *MMS*, Nr. 3-4, Martie-Aprilie, 1958.
18. Dumitru Stăniloae, „Legătura dintre Euharistie și iubirea creștină”, în *Studii Teologice*, Nr. 1-2, An XVII, Ianuarie-Februarie, 1965.
19. Dumitru Stăniloae, „Taina Euharistiei, izvor de viață spirituală în Ortodoxie”, în *Ortodoxia*, Nr. 3-4, An XXXI, Iulie-Decembrie, 1979.
20. Dumitru Stăniloae, „Fiul lui Dumnezeu, Fiul Omului”, în Mitropolia Moldovei și Sucevei, Nr. 9-12, Septembrie-Decembrie, 1980.
21. Dumitru Stăniloae, „Darul lui Dumnezeu către noi”, în MMS, Nr. 3-6, Martie-Iunie, 1970.
22. Dumitru Stăniloae, „Idolul ca chip al naturii divinizate și icoana ca ferească spre transcendența dumnezeiască”, în Ortodoxia, Anul XXXIV, Nr. 1, Ianuarie-Martie, 1982.
23. Dumitru Stăniloae, „Ierarhia darurilor și treptele rugăciunii”, în Ortodoxia, Nr. 3, An XXXV, Iul-Sept., 1983.
24. Dumitru Stăniloae, „Jertfa lui Hristos și spiritualitatea noastră prin împărtășirea de ea în Sfânta Liturghie”, în Ortodoxia, Nr. 1, An XXXV, Ianuarie-Martie, 1983.

**Opere patristice**

1. Augustin, Fericitul - *Confessiones, Mărturisiri*, Traducere și indice Prof. Dr Docent Nicolae Barbu, Introducere și Note Pr. prof. Dr. Ioan Rămureanu, Editura Insititutului Biblic și de Misiune al Bisericii Ortodoxe Române, București, 1994.
2. Augustin, Sfântul, *Confesiuni*, traducere din limba latină, introducere, note și comentarii, tabel cronologic și indice de Eugen Munteanu, Humanitas, București, 2018.
3. Augustin, Sfântul - *Contra academicilor, Despre ordine, Desprea cantitatea sufletului*, Ediție bilingvă, Traducere, note introductive, note și comentarii de Vasile Sav, Editura Dacia, Cluj-Napoca, 2002.
4. Augustin, Sfântul - *Opera Omnia, Liberul arbitru*, Vol. II, Ediție bilingvă, Traducere, note și comentarii de Vasile Sav, Editura Dacia, 2002.
5. Augustine, Saint - *The Trinity*, introduction, translation and notes by Edmund Hill, O.P., New City Press, Hyde Park, New York, 1991.
6. Calist și Ignatie Xanthopol, *Cele o sută de capete*, Filocalia VIII, traducere, introducere, note Dumitru Stăniloae, Editura Institutului Biblic și de Misiune Ortodoxă, București, 2013.
7. Casian, Ioan, Sf., Filocalia I, *Despre cele opt gânduri ale răutății*, Ediția a II-a, traducere Dumitru Stăniloae, Sibiu, 1947.
8. Didim din Alexandria, *Despre Duhul Sfânt*, Studiu introductiv, traducere și note Vasile Răducă, Editura Sofia, București, 2001.
9. Dionisie Areopagitul, Sf. - *Opere Complete și Scoliile Sf. Maxim Mărturisitorul*, Traducere, Introducere și Note de Pr. Dumitru Stăniloae, Paideia, București, 1996.
10. Dionisie, Areopagitul, *Despre Numele Divine. Teologia Mistică*, Ediție bilingvă, Traducere, introducere, note, glosar termeni și bibliografie Marilena Vlad, Editura Polirom, Iași, 2018.
11. Grigorie de Nyssa, Sf. - *Viața lui Moise*, *PSB 29*, Scrieri partea întâia, Traducere de Prof. Dumitru Stăniloae și Preot Ioan Buga, Note de Prof. D. Stăniloae, Indice de Preot Ioan Buga, Editura Institutului Biblic și de Misiune al Bisericii Ortodoxe Române, București, 1982.
12. Grigorie de Nyssa, Sf. - *Împotriva lui Eunomie* I, Ediție bilingvă, Traducere și Note de Ovidiu Sferlea, Studiu introductiv Mihail Neamțu, Polirom, 2010.
13. Sf. Grigorie Palama, *Despre Sfânta Lumină, Filocalia VII,* Traducere și introducere și Note Dumitru Stăniloe, Ediție coordonată de Pr. Vasile Răducă, Humanitas, București, 1997.
14. Ioan Chrisostom, Sf. - *Comentariile sau Explicarea Epistolei către Romani*, Traducere Archim. Theodosie Athanasiu, București, Atelierele grafice Socec& Co., București, 1906.
15. Ioan Damaschinul, Sfântul - *Cuvânt despre dreapta credință. Despre Sfânta Treime. Despre cântarea Trisaghionului,* Traducere din limba greacă veche, studiu introductiv și note Laura Enache, Doxologia, Iași, 2015.
16. Ioan Damaschinul, Sf. - *Cele trei tratate împotriva iconoclaştilor,* traducere, note, introducere Dumitru Fecioru, Editura institutului biblic şi de Misiune al Bisericii Ortodoxe Române, Bucureşti, 1998.
17. Ioan Scărarul, Sf. - *Scara raiului*, Traducere, introducere, note mitropolit Nicolae Corneanu, Editura ”Amarcord”, Timișoara, 1997.
18. Isaac Sirul*,* Sf. - *Cuvinte către singuratici*, Trad. Diac. Ioan I. Ică jr., Editura Deisis, Sibiu, 2003.
19. Marcu Ascetul, Sf. - *Filocalia sfintelor nevoințe ale desăvârșirii I, Despre botez*, traducere Pr. Prof. Dr. Dumitru Stăniloae, Humanitas, București, 2008.
20. Maxim Mărturisitorul, Sf. - *Ambigua,* Traducere, introducere, note Preot Profesor Dumitru Stăniloae, Editura Intitutului Biblic și de Misiune al Bisericii Ortodoxe Române, București, 2006.
21. Maxim Mărturisitorul, Sf. - *Scrieri și Epistole hristologice și duhovnicești, PSB 81*, Traducere, Introducere și note Pr. prof. Dumitru Stăniloae, Editura Institutului Biblic și de Misiune al Bisericii Ortodoxe Române, București, 1990.
22. Maxim Mărturisitorul, Sf. - *Filocalia sfintelor nevoințe ale desăvârșirii*, Vol. II, Traducere, introducere, note, Ediția a II-a, Preot Prof. Dr. Dumitru Stăniloae, Harisma, București, 1993.
23. Maxim Mărturisitorul, Sf. - *Filocalia*, Vol. III, Traducere de Pr. Prof. Dr. Dumitru Stăniloae, Ediția a II-a, Editura Harisma, București, 1994.
24. Teodor Studitul, Sf. - *„Iisus Hristos Prototip al icoanei Sale”,* Studiu introductiv și traducere de Diac. Ioan I. Ică jr., Editura Deisis, Mănăstirea Sf. Ioan Botezătorul, Alba Iulia, 1994.
25. Vasile Cel Mare, Sf. - *PSB 12, Scrieri partea a III-a. Despre Duhul Sfânt. Corespondență (Epistole),* XVI, Traducere, introducere, note Pr. prof. dr. Constantin Cornițescu, Pr. prof. dr. Teodor Bodogae, Editura Institutului Biblic și de Misiune al Bisericii Ortodoxe Române, București, 1988.
26. Vasile cel Mare, Sf. - *Comentariu la cartea Profetului Isaia*, 96, Traducere din limba greacă, introducere și note de Alexandru Mihăilă, București: Editura Basilica a Patriarhiei Române, 2009.
1. Intenționalitatea spre cunoașterea obiectivă a creației (episteme) este circumscrisă intenționalității spre comuniune. De aici iubirea ca virtute prioritară în viața morală. [↑](#footnote-ref-1)
2. Conceptul de „fenomen saturat” este un concept în care intuiția este atât de abundentă, încât posibilitățile rațiunii de a conceptualiza ceea ce se arată, într-un atare fenomen, rămân neputincioase. Intenția nu poate constitui ceea ce se arată în obiect, nu-i poate fixa condițiile de posibilitate. Astfel fenomene sunt cele ale Revelației: teofaniile, Epifania, Întruparea, Învierea, Schimbarea la față. Omul trebuie să devină receptiv la asemenea fenomene. [↑](#footnote-ref-2)